stanford-oval/wikipedia huggingface dataset:
משפט ואן קמפן
שימושים > דוגמאות בסיסיות

n-זר - זהו מרחב בו הולחמו  n מעגלים בנקודה משותפת. לוקחים את  U_{1} להיות כל הזר בלי איבר מהמעגל הראשון, ואת  U_{2} להיות המעגל הראשון וקצת מהמעגלים ליד (כדי שתהיה קבוצה פתוחה). החיתוך של כל שתי סביבות הוא מרחב כוויץ ולכן בעל חבורה יסודית טריוויאלית (ולכן אין משמעות להעתקות  i_{1},j_{1}). לפי במשפט ואן קמפן ואינדוקציה, נובע כי החבורה היסודית היא  F_{n}, חבורה חופשית ב- n יוצרים.
מישור פרויקטיבי  P - אחת ההצגות של המישור הפרויקטיבי היא בעזרת הדבקה של שפה של טבעת מביוס עם שפה של עיגול, כאשר ההדבקה היא של השפה. מהצגה זו ניתן לחשב את החבורה היסודית בעזרת משפט ואן קמפן - נבחר את  U_{1} להיות השפה של טבעת מביוס וקצת מהעיגול (כדי שתהיה פתוחה), ובדומה את  U_{2} להיות השפה של העיגול וקצת מהטבעת. החיתוך הוא הטבעת ולכן  \pi _{1}(U_{1}\cap U_{2})=\pi _{1}(S^{1})=F_{1}, ל- U_{1} יש נסג עיוותי לטבעת ולכן  \pi _{1}(U_{1})=\pi _{1}(S^{1})=F_{1}, ול- U_{2} יש נסג עיוותי לדיסק והוא בעל חבורה טריוויאלית. כעת, היות שמדובר בשפה של טבעת מוביוס, ההעתקה  i_{1} שולחת את היוצר (סיבוב אחד על המעגל) ליוצר בטבעת מביוס, שהוא שני סיבובים על המעגל, ולכן ההעתקה היא  i_{1}:a\mapsto a^{2}. לכן, לפי הצגה על ידי יוצרים ויחסים של מכפלת היתוך, מקבלים:
החבורה היסודית של סכום קשיר  n טורוסים, המסומן  nT היא:
רואים זאת בעזרת משפט ואן קמפן - לוקחים את  U_{1} להיות דיסק על השפה, ואת  U_{2} להיות ה- n טורוס בלי דיסק שיושב ממש בתוך  U_{1}, כך שיש ביניהם טבעת חפיפה. אז  U_{1} כוויץ החיתוך שקול למעגל. הפענוח של  U_{2} הוא גאומטרי - לאחר הוצאת דיסק מהטורוס ניתן להרחיב את החור סביב הכיוונים האופקי והאנכי, ואז מקבלים מרחב השקול ל- 2n זר. ההעתקה שחשוב להבין היא מהשפה (מעגל) לתוך הזר - שיקולים גאומטריים מראים כי ההעתקה על יוצר של חבורת השפה היא  a\mapsto [a_{1},b_{1}]\cdot \dots \cdot [a_{n},b_{n}]. מכאן החישוב נעשה ישירות לפי משפט ואן קמפן.
באופן דומה לדוגמה הקודמת, החבורה היסודית של סכום קשיר של  n מישורים פרויקטיביים, המסומן  nP, היא
\pi _{1}(nP)\cong \langle a_{1},..,a_{n}\mid a_{1}^{2}\cdot ...\cdot a_{n}^{2}\rangle
כדי לראות זאת פועלים באופן דומה: הוצאת דיסק מהמרחב מביאה מרחב השקול ל- n זר של מעגלים (למעשה, של טבעות מביוס), והעתקה החשובה הפעם היא  a\mapsto a_{1}^{2}\cdot \dots \cdot a_{n}^{2}.
שימושים > מרחבי CW

ניתן להשתמש במשפט ואן קמפן כדי לקבוע מפורשות מהי החבורה היסודית של מרחבי CW. בפועל, החבורה נקבעת על ידי השלד ה-2-ממדי בלבד.
ראשית, נשים לב ששלד 1-ממדי הוא גרף; נניח כי זהו גרף קשיר (אחרת נחלק את המרחב המקורי למרכיבי הקשירות המסילתית שלו).
לכל גרף קשיר ניתן למצוא עץ פורש. כל עץ הוא כוויץ, ולכן הוא פשוט קשר. נראה, בעזרת משפט ואן-קמפן, כי כל צלע שנוספת על העץ הפורש נותנת עוד יוצר חופשי לחבורה היסודית: יהי  U_{1} המסלול עד הצלע שנוספה ובחזרה עד השורש,  U_{2} הוא אותו מסלול רק בלי הצלע שנוספה. אז  U_{1}\cap U_{2}=U_{2} שניהם פשוטי קשר, ו- U_{1}\cong S^{1} ולכן החבורה היא   F_{1}{\underset {\overset {i_{1}\nwarrow \nearrow i_{2}}{\{1\}}}{*}}\{1\}=F_{1}. לכן באינדוקציה, החבורה היסודית של עץ שנוספו לו  t צלעות היא  F_{t}.
בפרט, אם בגרף (הקשיר) יש  d_{0} קדקודים ו- d_{1} צלעות, בעץ פורש שלו יהיו  d_{0}-1 צלעות, ולכן החבורה היסודית שלו היא  F_{d_{1}-d_{0}+1}.
כעת, נעבור בבנייה של מרחבי CW לשלד ה-2 ממדי. בכל שלב, מדביקים את השפה של דיסק לפי העתקות ההדבקה ממבנה ה-CW. כדי למצוא את החבורה היסודית אחרי ההדבקה, נעזר שוב במשפט ואן קמפן - נסמן ב- U_{1} את המרחב שהתקבל עד כה, יחד עם חלק מהדיסק, ואת  U_{2} להיות הדיסק יחד עם קצת מהמרחב שהתקבל עד כה. אזי החיתוך הוא טבעת, כלומר  S^{1}, המרחב הראשון הוא בעל נסג עיוותי למה שהיה קודם, והמרחב השני הוא בעל נסג עיוותי לדיסק, שהוא פשוט קשר. לכן לפי משפט ואן קמפן, נקבל כי אחרי ההדבקה החבורה היא  \{1\}{\underset {\overset {i_{1}\nwarrow \nearrow i_{2}}{\{F_{1}\}}}{*}}\pi _{1}(U_{1}), כאשר ההעתקה  i_{2} מוסיפה את היחסים שבאים מהעתקות ההדבקה.
כעת, נראה שזה מספיק - כאשר נדביק כדורים מממדים גבוהים יותר, החיתוך יהיה  S^{n},n\geq 2 שהוא פשוט קשר, ולכן החבורה היסודית תישאר כמו קודם.
שימושים > מרחבי CW > דוגמה

כדי להמחיש את הבנייה, נביט במבנה CW עם  d_{0}=d_{1}=d_{2}=1, כלומר הגרף הוא עיגול ולכן בעל חבורה  F_{1}, ואת ההדבקה של הדיסק ניקח להיות הדבקה ששולחת סיבוב אחד על שפת הדיסק ל- m סיבובים על הגרף. אז היחס הנובע מההדבקה הוא  x^{m}, ולכן החבורה היסודית היא  F_{1} בתוספת היחס, כלומר  \langle x\mid x^{m}\rangle =\mathbb {Z} /m\mathbb {Z} .
שימושים > מרחבי CW > לכל חבורה מתאים מרחב CW

הבנייה של החבורה היסודית של מרחב CW מאפשר להסיק שלכל חבורה (גם לא נוצרת סופית) יש מרחב CW שהיא החבורה היסודית שלו. כדי לראות זאת, ניקח הצגה של החבורה. את השלד ה-1 ממדי במבנה ה-CW ניקח להיות גרף עם כמות מעגלים ככמות היוצרים. לכל יחס בחבורה, נוסיף דיסק שישרה את היחס הזה. לפי הבנייה לעיל נקבל כי החבורה היסודית היא בדיוק החבורה שלקחנו.
ראו גם

מכפלת היתוך
מרחבי CW
נחתת

ערך זה עוסק בכלי שיט המאפשר הנחתת כוחות מהים. אם התכוונתם לגשושית שמטרתה לנחות על גרם שמים, ראו .
נחתת צרפתית
נַחֶתֶת היא כלי שיט המאפשר הַנְחָתַת כוחות (כלי רכב משוריינים ולוחמים) על חופי אויב. נחתות שימשו את חילות הים בעולם במלחמות רבות, ומפורסמות בעיקר נחיתות במלחמת העולם השנייה בפלישה לנורמנדי ובאיי האוקיינוס השקט. בתקופת מלחמת העולם השנייה היה שיא בשימוש בנחתות ומספר רב של כלי שיט מסוג זה יוצרו בארצות הברית ובבריטניה, במגוון דגמים.
נחתות מלחמת העולם השנייה היו בדרך כלל בעלות קרקעית שטוחה וחרטומן היה שטוח אף הוא ומצויד בכבש מתרומם. צורתן זו הקשתה על היגוי הנחתות והן נטו להיטלטל מאוד בים סוער. הגה הנחתת היה בדרך כלל בירכתיה, שם גם היו מנועיה.
ראו גם

לוחמה אמפיבית
כלי נחיתה ופשיטה של חיל הים הישראלי ושייטת הנחתות
חיל נחתים
נחתת (גשושית)
ניקוי ראש ענק

| --- | --- |
השער של גיליון פברואר 2006
השער של גיליון פברואר 2006
 תדירות:  ירחון
 תאריכי הופעה:  1986–הווה (כ־38 שנים) 
 מדינה:  ישראל 
 www.nikuy-rosh.co.il
 
ניקוי ראש ענק הוא ירחון תשבצים וחידות ישראלי המתפרסם מאז ינואר 1986. את הירחון עורך ומוציא לאור מאז ראשיתו החידונאי טומי שמיר, המחבר תשבצים וחידות לעיתונים "הארץ" ו"ישראל היום". בנוסף לתשבצים, תשחצים ותשבצי היגיון, מכיל הירחון חידות מסוגים נוספים, כגון "שחור ופתור", פסיפס ועוד.
תחילתו של הירחון במגזין ״ניקוי ראש״, אשר יצא במחצית הראשונה של שנות השמונים. את המגזין, כמו את "ניקוי ראש ענק", ערכו טומי שמיר ואשתו, לילך שמיר, בתו של המתרגם והחידונאי אברהם סלמן.
ל"ניקוי ראש ענק" סימני הכר ייחודיים, כגון חידת שער (מסוג כפל לשון) מאוירת ועטיפה צבעונית בעיצוב משתנה. היא נבדלת במראה ובגודלה מרוב חוברות התשבצים בשוק, כמו גם במגוון החידות שבה. התשבצים והחידות בחוברת מסווגים לפי רמת קושי, וככל שרמת הקושי גבוהה יותר, כך הפרס על פתרון התשבץ גבוה יותר. "ניקוי ראש ענק" הייתה החוברת הראשונה בישראל שכללה חידות סודוקו, קאקורו ושחור ופתור. עם הכותבים בירחון נמנים יורם הרועה (שתורם לכל גיליון תשבץ היגיון ענק שנמצא במרכז הגיליון, ותשבץ רגיל), ראובת ניצן, עמוס ארליך, אורי בן דור, ירון רחמים ואביעד שמיר.
נגרוני

| --- | --- |

 נתונים
 מרכיבים:  30 מ"ל קמפרי, 30 מ"ל ורמוט אדום, 30 מ"ל ג'ין
 אופן ההכנה:  מזיגה ישירה לכוס אולד פאשן
 כוס:   כוס אולד פאשן
 קישוט:  פלח תפוז
 
נגרוני (באנגלית: Negroni) הוא קוקטייל איטלקי המוכר רשמית על ידי איגוד הברמנים הבינלאומי. הקוקטייל מורכב משלושה רכיבים ביחסים שווים: 30 מ"ל קמפרי, 30 מ"ל ורמוט אדום ו-30 מ"ל ג'ין. באיטליה נהוג להוסיף לנגרוני מעט מי סודה כדי לעדן את טעמו של המשקה. הרכיבים נמזגים ישירות לתוך כוס ערבוב ומעורבלים יחד עם קרח, הן לשם צינון המשקה והן לשם מהילת רכיביו במים. לאחר הערבוב נמזג המשקה לכוס אולד פאשן עם קרח המקושטת בפלח או קליפת תפוז.
היסטוריה

אין מידע מדויק בקשר למקורו של הקוקטייל הזה, אך הסברה הרווחת ביותר היא שהרוזן קמיליו נגרוני שחי בפירנצה שבאיטליה ביקש בשנת 1919 מפוסקו סקארסלי - הברמן של קפה ג'יאקוסה לחזק את הקוקטייל האהוב עליו - אמריקנו על ידי הוספת ג'ין.
וריאציות

נגרוני שגוי (באיטלקית: Negroni sbagliato) הוא קוקטייל פופולרי שמקורו מצפון איטליה, במילאנו במיוחד, בו מערבבים יין מבעבע יבש במקום הג'ין. באופן זה הופך הנגרוני לקל יותר, בזכות הנוכחות המופחתת של אלכוהול.
ראו גם

אמריקנו (קוקטייל)
בולברדייה
נתיבי רוסיה

| --- | --- |

 נתונים כלליים
 תקופת הפעילות:  17 ביולי 2009 – הווה (15 שנים) 
 חברת אם:  משרד התחבורה של רוסיה 
 מיקום המטה:  רוסיה 
  
 www.russianhighways.ru
 
חברת נתיבי רוסיה (ברוסית: Государственная компания «Российские автомобильные дороги»; מרוסית: החברה הממלכתית "כבישים רוסיים", בקיצור: «ГК Автодо́р») היא חברת ממשלתית לשירותי תשתית לבנייה וניהול הכבישים המהירים ברוסיה. החברה הוקמה בשנת 2009 ומשרדיה ממוקמים במוסקבה. החברה נמצאת בבעלות משרד התחבורה של רוסיה והיא מקצה ומנהלת כספים מהתקציב הפדרלי להקמה, פיתוח ותפעול כבישים מהירים. היא מושכת השקעות מהמגזר הפרטי ביישום פרויקטים ארוכי טווח של תשתיות.
היסטוריה

החברה הוקמה ביולי 2009 על פי צו של נשיא רוסיה, דמיטרי מדבדב, שנועד להאיץ פיתוח תשתיות תחבורה יבשתיות ברוסיה, בעיקר בענף סלילת הכבישים. בפברואר 2019 ראש ממשלת רוסיה מדבדב פיטר את ראש החברה סרגיי קלבאך בעקבות שערורייה שבה נתקלו ליקויים בתקצוב פרויקט כביש הטבעת המרכזי של מוסקבה, במקומו מונה ויאצ'סלב פטושנקו. במרץ אותה שנה פטושנקו הודיע כי העיכובים והליקויים בבנייה נבעו משאלות בענייני האדמות וסכסוכים פנימיים במחוז בו נסלל הכביש ושאינם קשורים לחברה.
בשנים 2013–2016 הודיעה החברה על מכרזים לעשרה פרויקטים רחבי היקף, כולל מימון, הקמה ותפעול של ארבעה מקטעים המובילים לכביש הטבעת של מוסקבה כמו גם בניית הכביש המהיר החדש בין מוסקבה לסנקט פטרבורג והכביש לצמדולינה, המהווה חלק ממערך התחבורה של נובורוסייסק. כמו כן הוצאו מכרזים לתכנון, שיפוץ ותפעול של קטע כביש M1 וחוזי הפעלה לשני קטעי כביש M4.‏
הערות שוליים

↑  "The State Company Russian Highways". Bloomberg. נבדק ב-9 באוקטובר 2017. {{cite web}}:  (עזרה)
1 2  "Russia - Road Construction". Export.gov (באנגלית). נבדק ב-9 באוקטובר 2017. {{cite web}}:  (עזרה)
↑  Сергея Кельбаха убрали с дороги
↑  "«Автодор» назвал причины срыва сроков строительства ЦКАД". www.kommersant.ru.
נציבי הכנסייה

נציבי הכנסייה (אנגלית: Church Commissioners) הוא הגוף המנהל את הנכסים ההיסטוריים של הכנסייה האנגליקנית.
גוף זה הוקם ב-1948 משילוב של קרן הנדיבות של המלכה אן, שהוקמה ב-1704 על מנת לסייע לכמרים עניים, והנציבים הרוחניים שמונו לראשונה ב-1836. ועדת החובות והתגמולים הרוחניים שקדמה לגוף זה פעלה בתקופת שלטונו הקצרה הראשונה של סר רוברט פיל ב-1835; היא חילקה מחדש את הנכסים בין הדיוקסיות השונות ושינתה את גבולותיהן, ובשנה שלאחר מכן הוקמה הוועדה הרוחנית.
הנציבים מפקחים גם על ארגון מחדש של קהילות, והסכמתם נחוצה לצורך הקמת או ביטול כהונה דתית, איחוד, הקמה או פירוק של משרה בשכר בכנסייה או בקהילות, וסגירת בנייני כנסיות או בתי קברות שקודשו.
נציבי הכנסייה הנוכחיים הם:
הארכיבישוף מקנטרברי והארכיבישוף מיורק
שלושת נציבי הנכסים של הכנסייה, המייצגים את נציבי הכנסייה בסינוד הכללי
11 אנשים הנבחרים מהסינוד הכללי: ארבעה בישופים, שלושה כמרים וארבעה נציגי ציבור שאינם כמרים
שני כמרים בכירים
תשעה אנשים הממונים על ידי הכתר והארכיבישופים
שישה חברים אקס אופיציו (מתוקף תפקידם): ראש הממשלה, הלורד נשיא המועצה, מזכיר הפנים, מזכיר המדינה לענייני תרבות, תקשורת וספורט, יושב ראש בית הנבחרים והלורד יושב הראש.
בשלהי 2008 הוערך שווי הנכסים של הנציבים בכ-4.4 מיליארד לירות שטרלינג. עיקר ההכנסות משמשות לתשלום פנסיות לאנשי כמורה שיצאו לגמלאות.
הערות שוליים

↑  ניהול נכסים באתר הכנסייה האנגליקנית
נאנצ'אנג

| --- | --- |

פוטומונטז' של נאנצ'אנג
 מדינה:  הרפובליקה העממית של סין הרפובליקה העממית של סין
 מחוז:  ג'יאנגשי
 תאריך ייסוד:  201 לפנה"ס
 שטח:  7,194 קמ"ר
 גובה:  37 מטרים
 אוכלוסייה:  ‏
  ‑ בנציבות העירונית:  6,255,007 (2020)
  ‑ במטרופולין:  3,929,660 (2020)
  ‑ צפיפות:  869.5 נפש לקמ"ר (2020)
 קואורדינטות:  28°41′00″N 115°53′00″E﻿ / ﻿28.6833333333333°N 115.883333333333°E﻿ / 28.6833333333333; 115.883333333333
 אזור זמן:  UTC +8
 אתר נאנצ'אנג
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןנאנצ'אנג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןנאנצ'אנג    מיקומה של נאנצ'אנג במחוז ג'יאנגשי tabBackground:;tabBorder:#aaa;defaultTab:0;
נַאנְצַ'אנְג (בסינית: 南昌; בפין-יין: Nánchāng) היא נציבות עירונית ובירת מחוז ג'יאנגשי שבדרום-מזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-6.255 מיליון תושבים, מתוכם כ-3.93 מיליון בשטח האורבני.
היסטוריה

בשנת 201 לפנה"ס, בתקופת שושלת האן, נבנתה במקום עיר מוקפת חומה בשם גאן (赣).
בשנת 589, בתקופת שושלת סווי, שונה שם המקום להוֹנְגג'וֹאוּ (洪州) ובסופו של דבר לנאנצ'אנג, שם שפירושו "הדרום המשגשג של סין".
בשנת 959 הפכה נאנצ'אנג לבירה הדרומית של שושלת טאנג הדרומית. בשנת 981 נפלה העיר לידי שושלת סונג שהחזירה לעיר את השם הוֹנְגג'וֹאוּ, השם שונה שוב ב-1164 והוחזר לנאנצ'אנג ב-1368. בסוף תקופת שושלת יואן המונגולית הייתה נאנצ'אנג שדה קרב בין שני מורדים, ג’וּ יוּ'אֶן ג’אנג, מפקד צבא המורדים המכונה "מינג", לבין צֶ'ן יוּאוּלְיַאנְג, מפקד צבא המורדים המכונה "האן". בתחילת המאה ה-16 שימשה נאנצ'אנג כבסיסו של הנסיך ג'וּ בניסיון המרד כנגד שושלת מינג.
בשנות ה-50 של המאה ה-19 נפגעה העיר בצורה משמעותית במהלך מרד טאיפינג (1865-1850). העיר נפגעה כלכלית בסוף המאה ה-19 כאשר נתיבי הסחר היבשתיים מגואנגג'ואו צפונה שעברו דרך נאנצ'אנג הוחלפו בספינות קיטור.
ב-1 באוגוסט 1927 פרצה בעיר התקוממות נאנצ'אנג – הקרב הראשון של הקומוניסטים הסינים כנגד הצבא הרפובליקני הסיני (הלאומנים) שבשליטת מפלגת הקוומינטנג. הקומוניסטים שלטו למשך זמן קצר בנאנצ'אנג, אבל נסוגו ממנה לאחר התקפת הנגד של הלאומנים. אומנם צבאית הסתיים קרב זה בכישלון, אך תאריך הקרב הוכר כיום הייסוד של צבא השחרור העממי - כינויו של הצבא הקומוניסטי. מלון ג'יאנשי בה שכנה מפקדת המורדים הוא כיום מוזיאון המוקדש למרד, וכיכר העיר מוקדשת לזכרו של המאורע.
בין 17 במרץ ל-9 במאי 1939 התחולל קרב נאנצ'אנג במהלך מלחמת סין–יפן השנייה שבסופו השתלטו היפנים על העיר חרף התנגדות סינית עיקשת.
כשהתחיל הפיתוח הכלכלי המואץ של סין בשנות ה-80 של המאה ה-20 נשארה נאנצ'אנג, בירת המחוז העני ביותר במרכז סין, מאחור, אבל בשנת 1995 רכשה פורד חלק מחברת המכונית הסינית ג'יאנגלינג והקימה מפעל משותף בנאנצ'אנג, ומאז העיר משגשגת. בין השנים 2008-1978 גדל שטח העיר פי חמישה.
גאוגרפיה

נאנצ'אנג משתרעת על פני 7,194 קמ"ר בצפון מחוז ג'יאנגשי על גדות הנהר גאן, כ-610 ק"מ דרום-מערבית לעיר שאנגחאי, כ-60 קילומטרים דרומית לנהר היאנגצה וכ-50 קילומטרים מאגם פויאנג. האזור בו שוכנת נאנצ'אנג שופע מים, בעיר עוברים עוד שני נהרות, פֿוּהֶה וגִ'ינְגְ'יַאנְג, ומסביב לעיר מצויים כמה אגמים. בפרבר המערבי של העיר מתרומם הר מיילינג, ומצפון לה מצוי הר לושאן. אקלים העיר הוא סובטרופי גשום.
אתרים מרכזיים

היכל טֶנְגוַאנְג – המבנה המפורסם ביותר בנאנצ'אנג. היכל טֶנְגוַאנְג (היכל הנסיך טנג) נבנה לראשונה בשנת 653 בתקופת שושלת טאנג. בשנת 675 כתב המשורר הסיני וַאנְג בַּוֹ (王勃 ‏ 676-649), אז בן 25, את היצירה הקלאסית טֶנְגוַאנְג גֶה שׂוּ' (滕王阁序 מבוא להיכל הנסיך טנג). הבניין, כמו גם העיר, התפרסמו בשל יצירה זו והמחבר מוכר לדוברי הסינית בעיקר בשל יצירת מופת זו. הבניין נהרס ונבנה מחדש 28 פעמים במהלך ההיסטוריה הסינית. הבניין נהרס בפעם האחרונה במהלך מלחמת האזרחים הסינית של סין ב-1926. המבנה הנוכחי נבנה בין 1983 ל-1989 והוא שיחזור של המבנה כפי שהוקם בתקופת שושלת סונג (1279-960). מוקף גני סלע ואגמים, הבניין בן תשע הקומות, בולט ברעפים בגוון ירקן ובעמודים בצבע אדום, והוא מתנשא לגובה של 57.5 מטרים. שני מבנים קטנים יותר שוכנים מצפון ומדרום לו.
כיכר בא-יי – מילולית, "כיכר שמונה אחד" (ה-1 באוגוסט), ידועה גם כ"כיכר העם". הכיכר נמצאת במרכז נאנצ'אנג וגודלה כ-78,000 מטרים רבועים, הכיכר העשירית בגודלה בסין. הכיכר נבנתה לרגל יובל למרד ה-1 באוגוסט 1927 שהתקבע בנרטיב הסיני כיום הקמת צבא השחרור העממי של סין.
אגם ההר הירוק – הפארק המרכזי של נאנצ'אנג בסמוך לכיכר בא-יי. בין השאר יש בו פארק שעשועים, מגרש גולף ובית מלון.
כוכב נאנצ'אנג - גלגל ענק שקוטרו 153 מטרים ונישא לגובה 160 מטרים. כוכב נאנצ'אנג היה הגלגל הענק הגבוה ביותר בעולם מהשקתו במאי 2006 ועד 1 במרץ 2008 שעה שנפתח הסינגפור פלייר הגבוה ממנו ב-5 מטרים.
חלוקה אדמיניסטרטיבית

נאנצ'אנג מוגדרת כנציבות עירונית במחוז ג'יאנגשי. כנציבות עירונית יש לה סמכות שיפוטית על שש המועצות ושלוש הנפות הבאות:
מועצת דוֹנְגְחוּ (东湖区)
מועצת שִׂיחוּ (西湖区)
מועצת צִ'ינְגְיוּ'נְפּוּ (青云谱区)
מועצת צִ'ינְגְשָאנְחוּ (青山湖区)
מועצת שִׂינְגְ'יֵין (新建区)
מועצת חוֹנְגְגוּטָאן (红谷滩区)
נפת נאנצ'אנג (南昌县)
נפת אַנְיִי (安义县)
נפת גִ'ינְשְׂייֵן (进贤县)
כלכלה

נאנצ'אנג מהווה מרכז אזורי לתוצרת החקלאית של מחוז ג'יאנגשי. מוצרים כדוגמת אורז ותפוזים הם מוצרים כלכליים מרכזיים. לחברת פורד יש מפעל בנאנצ'אנג שבו מרכיבים מטעניות מסוג פורד טרנזיט קסטום כחלק מיוזמה המשותפת עם חברת המכונית הסינית ג'יאנגלינג. נאנצ'אנג היא גם מרכז לייצור תרופות סיניות מסורתיות ותרופות מודרניות.
מכללות ואוניברסיטאות

האוניברסיטה לכלכלה וכספים של ג'יאנגשי (江西财经大学 ‏נוסדה 1923).
אוניברסיטת נאנצ'אנג (南昌大学)
אוניברסיטת ג'יאנגשי (江西师范大学)
המכללה למדע וטכנולוגיה של ג'יאנגשי (江西科技师范学院)
האוניברסיטה החקלאית של ג'יאנגשי (江西农业大学)
אוניברסיטת גְ'יָאוטונְג של מזרח סין (华东交通大学)
המכון לאווירונאוטיקה טכנולוגית של נאנצ'אנג (南昌航空工业学院)
המכון לרפואה סינית מסורתית של ג'יאנגשי (江西中医学院)
תחבורה > רכבות

נאנצ'אנג הנה צומת של מסילות הברזל בייג'ינג-הונג קונג ושאנגחאי-קונמינג (לשעבר מסילת גֶ'ה-גַאן; מילולית: מסילת ג'ג'יאנג-ג'יאנגשי), עובדה המסבירה את היותה של נאנצ'אנג אחד ממרכזי התעבורה החשובים ביותר בדרום סין ומשכנה של לשכת מסילות הברזל של נאנצ'אנג האחראית למערכת מסילות הרכבת ברוב שטחם של המחוזות ג'יאנגשי ופוג'יין. משנת 2007 מקושרת נאנצ'אנג גם לערים השכנות האנגג'ואו, צ'אנגשה ושאנגחאי באמצעות מערכת הרכבות המהירות המכונה באנגלית China Railway High-speed ‏(中国铁路高速). בעתיד, מתוכננת פתיחת רכבת תחתית בעיר.
תחבורה > תעופה

בסמוך לנאנצ'אנג שוכן שדה תעופה "נאנצ'אנג צ'אנגבֵּײ" (南昌昌北国际机场). השדה נחנך ב-1999, ובשנת 2004 נפתח גם לטיסות בינלאומיות, כיום לסינגפור ובנגקוק.
הערות שוליים

↑  China: Jiāngxī (Prefectures, Cities, Districts and Counties) - Population Statistics, Charts and Map, www.citypopulation.de
↑  List of city squares by size
| --- | --- |
בקרת זהויות :  NLI: 987007566839205171  GND: 4304776-2  LCCN: n81074710  MusicBrainz: 796f5306-5f18-40e8-993a-4bd2b84d0673  NARA: 10044375  NKC: ge893088  VIAF: 168652005   WorldCat (עם VIAF): 168652005 
תצלום לוויין של האזור בו שוכנת נאנצ'אנג (במרכז התמונה). הנהר המופיע בצילום הוא הנהר גאן
תחנת הרכבת המרכזית של נאנצ'אנג. הכיכר לפני התחנה עברה שיפוץ ב-2007
נתיבי ישראל (תוכנית תחבורתית)

ערך זה עוסק בתוכנית מתאר לפריסת רשת כבישים ומסילות ברזל בישראל. אם התכוונתם לחברה ממשלתית האחראית לפיתוח תשתיות התחבורה בישראל, ראו .
מפת תוכנית נתיבי ישראל
נתיבי ישראל היא תוכנית תחבורתית לפריסת רשת כבישים ומסילות ברזל, אשר מטרתה להוביל לפיתוח כלכלי וחברתי של יישובי הנגב והגליל.
עקרונות

תוכנית נתיבי ישראל נקבעה בהחלטת הממשלה מספר 1421 משנת 2010: ”במטרה להשיג פיזור מאוזן של אוכלוסיית המדינה ביחד עם פריסת הפעילות התעסוקתית והכלכלית בערי הפריפריה”. הדרך המרכזית להשגת היעדים הללו תהיה באמצעות שיפור הנגישות התחבורתית ליישובים המרוחקים ממרכז הארץ.
התוכנית כוללת פרויקטים תחבורתיים של כבישים, מסילות רכבת, מחלפים וגשרים רבים, והייתה אמורה להסתיים עד שנת 2020. התקציב הכולל של התוכנית יעמוד על 27.5 מיליארד ש"ח (במחירי 2010) והוא יהיה בנוסף לתקציבי הפיתוח המאושרים בתחומי התחבורה הארצית והמקומית בסך 42 מיליארד ש"ח.
התנגדויות

התוכנית זכתה לרוב גדול בהצבעה בממשלה אך בין המתנגדים לה בלט דווקא השר לפיתוח הנגב והגליל אשר טען כי התוכנית לא מתייחסת לפריפריה הרחוקה מאוד כמו אילת וקריית שמונה וכי התוכנית שמה דגש בעיקר על חלקה הצפוני של המדינה ומזניחה את חלקה הדרומי.
מתנגדים נוספים היו השר לביטחון פנים אשר טען כי עדיף להשקיע חלק קטן מתקציבי העתק של התוכנית במלחמה בפשיעה ובשיפור הביטחון האישי של האזרחים. גם שרי החינוך והרווחה התנגדו לתוכנית בטענה כי עדיף להשקיע ברווחת וחינוך האזרחים קודם לתוכניות הפיתוח הגדולות. שר האוצר העדיף להימנע, בטענה כי התוכנית היא חיובית בעיקרה אך כוללת בתוכה גם השקעות יקרות ומיותרות כמו רכבת העמק אשר אינן כלכליות.
רשימת הפרויקטים הכלולים בתוכנית

על פי החלטת הממשלה נחתם הסכם עם חברת כביש חוצה ישראל לתכנון, פיקוח ובקרה על כל מרכיבי התוכנית:
מסילת העמק - חיבור עפולה ובית שאן לרשת המסילות הארצית.
מסילת עכו - כרמיאל - חיבור כרמיאל לרשת המסילות הארצית.
הרכבת הקלה חיפה - נצרת
מסילת באר שבע - ערד
כביש חוצה ישראל צפוני - לביצוע עד צומת סומך ולתכנון מפורט עד כברי.
פיתוח כבישים מהירים בצפון - הרחבה ופיתוח של כבישים: 77, 65, 85, עד צומת עמיעד.
מסילת דימונה-ירוחם
חשמול ורכישת ציוד נייד עבור רכבת ישראל.
סבסטיאנו ציאני

סבסטיאנו ציאני (באיטלקית: Sebastiano Ziani; נפטר בשנת 1178) היה הדוכס ה-39 של ונציה. סבסטיאנו כיהן כדוג'ה משנת 1172 ועד פטירתו.
במהלך תקופת כהונתו הקצרה פיקח סבסטיאנו על רפורמות בחלוקה המנהלית של העיר. בתקופתו, בשל הרעש הרב שגרמו המספנות, שהיו סמוכות באותה עת לארמון הדוג'ה, הורה סבסטיאנו על הזזת המספנות לשטח שתרם במיוחד לצורך זה (לימים הארסנאלה) על מנת להרחיק אותן ממרכז השלטון.
סבסטיאנו אירח את האפיפיור אלכסנדר השלישי, הקיסר פרידריך הראשון, קיסר האימפריה הרומית הקדושה ומשלחת של ויליאם השני, מלך סיציליה לוועידה שבסיומה נחתם הסכם ונציה ביולי 1177.
נמל התעופה הבין-לאומי סיאטל-טקומה

נמל התעופה הבינלאומי סיאטל-טקומה (באנגלית: Seattle–Tacoma International Airport) ידוע גם כנמל התעופה של סי-טק הוא נמל תעופה בינלאומי הממוקם בתחום השיפוט של העיר סי-טק, ומשרת את הערים סיאטל, טקומה ושאר מערב מדינת וושינגטון.
מנמל התעופה יוצאות טיסות ליעדים בצפון אמריקה, אירופה, המזרח התיכון, ומזרח אסיה. הנמל משמש כבסיס לחברת התעופה אלסקה איירליינס, ולחברת הבת האזורית שלה, הורייזון אייר.
נמל התעופה מדורג במקום ה-15, ברשימת שדות התעופה העמוסים בארצות הברית. בשנת 2012 עברו בנמל התעופה 33,223,111 נוסעים, ב-309,597 תנועות מטוסים. חניון נמל התעופה מכיל 13,000 מקומות חנייה, והוא מבנה החנייה הגדול בעולם.
בשנת 2012 החברות שהפעילות ביותר בנמל היו: אלסקה איירליינס (39.07%), הורייזון אייר (12.88%), דלתא איירליינס (10.26%), יונייטד איירליינס (9.94%), וסאות'ווסט איירליינס (9.74%).
ב-10 באוגוסט 2018 נטל עובד תחזוקה בנמל ללא רשות מטוס ריק מדגם בומברדיה דאש 8 של חברת הורייזון אייר, המריא איתו מהנמל ובהמשך ריסק אותו על האי קטרון במצר טקומה.
| חברות תעופה | יעדים |
| --- | --- |
אלסקה איירליינס: אוסטין, אטלנטה, שיקגו, לאס וגאס סן פרנסיסקו, לוס אנג'לס, ניו יורק-ג'ון פ. קנדי, אורלנדו, ונקובר, פילדלפיה, בוסטון, הונולולו, וושינגטון-נשיונל, יוסטון, דנוור, קנקון,
דלתא איירליינס: אמסטרדם, טוקיו-האנדה, פריז, אינצ'ון
אמריקן איירליינס: מיאמי, דאלאס פורט וורת', פילדלפיה, לוס אנג'לס
אייר קנדה: מונטריאול-פייר אליוט טרודו, טורונטו-פירסון
הערות שוליים

↑  אוריאל בארי, ‏ארה"ב: מטוס נוסעים נגנב על ידי עובד בשדה התעופה, באתר "סרוגים", 11 באוגוסט 2018
| --- | --- |
בקרת זהויות :  LCCN: no93000420  VIAF: 148034488   WorldCat (עם VIAF): 148034488
משפט וזקנה

משפט וזקנה או משפט הזקנה (באנגלית: Elder Law) הוא תחום משפטי חדש הבוחן את יחס המשפט לזקנה.
התפתחות התחום כענף משפטי ייחודי, המוכר כתחום הדורש מומחיות והתמחות, החלה בארצות הברית רק בשנות ה-60 של המאה ה-20. בארצות אחרות, כדוגמת קנדה וישראל, התעוררה המודעות לקיומו של תחום משפטי זה רק בשנות ה-90.
הסיבות להתפתחות ענף המשפט זה נעוצות במהפכה הדמוגרפית של הזדקנות החברה האנושית, ובהתפתחות הליטיגציה הדנה בצרכים המשפטיים החדשים של אוכלוסיית הזקנים, לצד החיפוש של שווקים משפטיים על ידי אוכלוסייה גדלה והולכת של עורכי דין פרטיים.
חשיבות ענף המשפט והזקנה נובעת גם מהעמקת המודעות החברתית והפוליטית למושג הגילנות במסגרת הגישה הביקורתית למשפט, ולאור התפתחות ענפי המשפט הבאים למנוע אפליה חברתית.
משפט הזקנה בדיני חוזים

אחד התחומים בהם משפט הזקנה מתפתח במסגרת המשפט הישראלי הוא בתחום דיני החוזים, בייחוד בשל הצורך בבדיקת המערכות החוזיות הנוגעות למסגרות הדיור החדשות לקשישים.
במסגרת זו נבחנים החוזים הנחתמים בין הקשישים הבאים בשערי מוסדות דיור מוגן, בתי אבות ובתי חולים סיעודיים.
לדוגמה, פסק הדין בעניין עזבון המנוחה הינדה מלגרום נגד משען.
פסק דין נוסף בעניין זה הוא פסק דין קסל נ' מלון עדן בו נדון תוקפו של הסכם שנחתם בין הנתבעים, בעלי בית אבות ומנהליו, ובין המנוחה, על-פיו המנוחה שילמה לנתבעים סך של 530,000 ש"ח תמורת האפשרות להמשיך ולשהות בבית האבות, וכחמישה שבועות לאחר חתימת החוזה הלכה המנוחה לעולמה. התובעים, יורשיה של המנוחה, טענו כי החוזה נחתם על ידי המנוחה בתנאי עושק, השפעה בלתי הוגנת מצד הנתבעים, תוך עשיית עושר ולא במשפט. מאידך, טען בית האבות כי המנוחה חתמה על החוזה בדעה צלולה, בהכרה, תוך הבנת החוזה ותוך קניית סיכון מקובלת בהסכמים מסוג זה. בית המשפט שבחן את העובדות והטענות המשפטיות שהובאו בפניו דחה את תביעת התובעים. לנוכח חוות הדעת הרפואיות ושאר המסמכים שהוצגו בפניו קבע בית המשפט כי בעת חתימתה על החוזה הייתה המנוחה בכושר פיזי ומנטלי תקין. בית המשפט המחוזי הפך את התוצאה על בסיס הראיות שהוצגו בפניו וביטל את החוזה (אך לא שינה את ההלכה העקרונית).
משפט הזקנה ומשפט העבודה

תחום דיני עבודה התפתח רבות בעשור האחרון של המאה ה-20 בסוגיות של מניעת האפליה מטעמים שונים, ובהם מניעת האפליה מטעמי גיל המנוגדת לחוק שוויון ההזדמנויות בעבודה, התשמ"ח-1988.
פסק הדין המנחה בעניין זה הוא פסק דינו של בית המשפט העליון בעניין רקנט נגד בית הדין הארצי לעבודה, וכן פסק הדין בעניין  דויד ויינטראוב נגד איבריה ליניאס איריאס דה אספניה, בו מדובר היה בתובע יליד 1939 שפוטר על ידי הנתבעת במהלך שנת 2003 עת היה בן למעלה מ-63. בית הדין קבע בהתאם לסעיף 9 לחוק שוויון הזדמנויות בעבודה, התשמ"ח-1988, כי משהוגשה תובענה בגין הפרת הוראות סעיף 2 לחוק, נטל הראיה יעבור אל הנתבעת (המעסיקה) ועליה להוכיח כי התובע לא פוטר מטעמי גיל.